open-index/open-wikipedia-markdown huggingface dataset:
ხაშმის წმინდა მარინეს ეკლესია

**ხაშმის წმინდა მარინეს ეკლესია** — არქიტექტურული ძეგლი  სგარეჯოს მუნიციპალიტეტის სოფელ ხაშმში, სოფლის ჩრდილოეთით, დაახლოებით 2 კილომეტრზე, სამების ეკლესიისკენ მიმავალი გზის მარჯვენა მხარეს, გორაკზე, გზიდან სამასიოდე მეტრზე,  ლაჯიბაურად წოდებულ ადგილზე.

ეკლესია დარბაზულია. ნაგებია მოზრდილი ზომის, სრულიად დაუმუშავებელი, ქვიშაქვის ნატეხი ქვითა  და კირის ხსნარით. წყობაში ალაგ-ალაგ  რიყის ქვაცაა ჩატანებული. კედლების საპირე ქვები შერჩევის გარეშეა ჩატანებული.  კედლების საპირე  ქვები შერჩევის გარეშეა ჩაწყობილი, ქვებს შორის დარჩენილი არეები კი დუღაბითაა ამოვსებული.

ძეგლი ძლიერაა დაზიანებული. შემორჩენილია: ჩრდილოეთ კედელი, დასავლეთ კედლის ჩრდილოეთ ნახევარი და აფსიდის ორივე გვერდი. კედლების სიმაღლე დაახლოებით 3 მეტრია. აფსიდი ნახევარწრიული მოხაზულობისაა. აფსიდის ორივე გვერდში, იატაკიდან დაახლოებით 0,5 მეტრ სიმაღლეზე თითო მაღალი, ნახევარწრიულთაღოვანი ნიშაა. ორივე ნიშის თაღის ქუსლის დონეზე, თხელი ქვის თაროა მოწყობილი, რაც ძეგლს ერთგვარ თავისებურობას ანიჭებს. შესასვლელი ეკლესიას სამხრეთიდან ჰქონია. აფსიდის შემორჩენილ კედლებს სარკმლის კვალი აღარ ეტყობა.

## ლიტერატურა
კატეგორია:საგარეჯოს მუნიციპალიტეტის ტაძრები
არიში (მრავალმნიშვნელოვანი)

**არიში** შეიძლება აღნიშნავდეს:

*არიში — სტრატეგიული პუნქტი ძველ ჰერეთში.
*არიში  — სოფელი აზერბაიჯანში,  ფუზულის რაიონში
ხინჭების ამაღლების ეკლესია

**ხინჭების ამაღლების ეკლესია** — არქიტექტურული ძეგლი საგარეჯოს მუნიციპალიტეტის სოფელ ხინჭებში, 1 კილომეტრზე, სოფელ ხინჭებსა და კოჭბაანს შორის, ბზიან გორად წოდებულ ადგილზე. 

ეკლესია გეგმის აღნაგობით იშვიათია. ხუროთმოძღვრული დამუშავების მხრივ იგი გარდამავალ ხანას უკავშირდება. ეკლესია გუმბათოვანია, გარედან ჯვრისსახა ტრიქონის ტიპისაა, შიგნით სამი აფსიდია, აღმოსავლეთით, სამხრეთით და ჩრდილოეთით. გარედან სამივე მკლავი სწორკუთხაა. ეკლესია ნაშენია სხვადასხვა ზომის ნატეხი ქვითა და კირის დუღაბით. გარეთა კედლების წყობაში გამოყენებულია საკმაოდ დიდი არაწესიერი ფორმის ლოდები. 

ძეგლი ამჟამად ნანგრევადაა ქცეული. ეკლესიის ნაწილებიდან ყველაზე დიდ სიმაღლეზე აღმოსავლეთ მკლავი დგას. ეკლესიის შემორჩენილი ნაწილები შიგნით და გარეთ მიწითა დაფარული. ჰქონდა თუ არა ეკლესიას აფსიდი დასავლეთითაც, გათხრა-გასუფთავების გარეშე, არ დგინდება. ძეგლს სპეციალური თავისებურობა გააჩნია: გუმბათი აქ ეყრდნობოდა არა კედლებს, არამედ ოთხ მრგვალ წვეტს, რომლებიც მკლავების გადაკვეთის კუთხეებშია გამოყვანილი. სვეტები განცალკევებით კი არ დგას, არამედ კედლებთან არის შეზრდილი.

შესასვლელი ამჟამად მხოლოდ სამხრეთ აფსიდის ღერძზე ჩანს. სარკმელიც ერთია საკურთხეველში იგი ვიწროა, და თითქმის პარალელური წირთხლები აქვს. ეკლესია საქართველოს საეკლესიო არქიტექტურის ძეგლთან ყველაზე ახლოს ისტორიულ პროვინცია ოლთისში მდებარე ბახჩალო-ყიშლას ეკლესიასთან დგას.

## ლიტერატურა
კატეგორია:საგარეჯოს მუნიციპალიტეტის ტაძრები
ანა ჩლუმსკი

**ანა მარია ჩლუმსკი** (; დაიბადა 3 დეკემბერს, 1980 წელს, ჩიკაგო, ილინოისი, აშშ) — ამერიკელი მსახიობი. მან დაიწყო თავისი კარიერა, როგორც ბავშვთა მსახიობმა, ყველაზე ცნობილი ვადა სულტენფუსის მთავარი როლის შესრულებით ჩემს გოგონაში (1991) და მისი 1994 წლის გაგრძელება. 1999-დან 2005 წლამდე ჩლუმსკის კარიერა შეჩერდა, როდესაც კოლეჯში სწავლობდა. იგი დაუბრუნდა მსახიობობას რამდენიმე დამოუკიდებელ ფილმში, მათ შორის Blood Car (2007) და In The Loop (2009). 2012 წლიდან 2019 წლამდე ჩლუმსკიმ ემი ბრუკჰაიმერი განასახიერა HBO სატელევიზიო სერიალში Veep, რისთვისაც მან მიიღო ექვსი ნომინაცია პრაიმტაიმის ემის ჯილდოზე კომედიური სერიალის საუკეთესო მეორეხარისხოვანი მსახიობი ქალისთვის .

## ადრეული ცხოვრება 
ჩლუმსკი დაიბადა ჩიკაგოში, ილინოისის შტატი. მისი დედა ნენსი მომღერალი და მსახიობია, ხოლო მამა ფრენკი მზარეული და მუსიკოსი.  იგი კათოლიკურ ოჯახში გაიზარდა .  ჩლუმსკი ჩეხური და ხორვატული წარმოშობისაა. 

## კარიერა 
### 1989–1998 
ჩლუმსკი შოუბიზნესში ადრეულ ასაკში შევიდა, დედასთან ერთად სარეკლამო კამპანიაში მოდელირება დაიწყო, თუმცა მას პოპულარობამ მისმა როლებმა მოუტანა *My Girl* -სა (1991) და *My Girl 2 -ში* (1994). მან ასევე ითამაშა *Trading Mom-ში* (1994), ასევე *Gold Diggers: The Secret of Bear Mountain* (1995). 90-იანი წლების მეორე ნახევრიდან მან ითამაშა რამდენიმე სატელევიზიო ფილმსა და სერიალში.

### 1999–2005 
ჩლუმსკი სწავლობდა ჩიკაგოს უნივერსიტეტში, რომელიც 2002 წელს დაამთავრა საერთაშორისო სწავლების ბაკალავრის ხარისხით. კოლეჯის დამთავრების შემდეგ იგი მუშაობდა HarperCollins-ის ასისტენტად. მოგვიანებით გადაწყვიტა მსახიობობას დაბრუნებოდა.  იგი მივიდა მანჰეტენის ატლანტის სამსახიობო სკოლაში , ოფიციალური ტრენინგის მისაღებად. 

### 2006 – დღემდე 
ჩლუმსკი გამოჩნდა მერი კალვინის როლში *Law & Order- ის მე* -17 სეზონში. 2007 წლის მარტში იგი გამოჩნდა *30 როკის* ეპიზოდში " The Fighting Irish ", როგორც ლიზ ლემლერი. ის ასევე იყო ოთხ ეპიზოდში ABC-ს დრამაში *Cupid* 2009 წელს, იმავე წელს, მან ითამაშა *12 Men of Christmas-ში.*

2009 წელს იგი გამოჩნდა Armando Iannucci-ის პოლიტიკურ სატირაში *The Loop*. 2012 წლიდან ჩლუმსკი თამაშობს ემი ბრუკჰაიმერს, ჯულია ლუი-დრეიფუსის პერსონაჟის თანაშემწეს HBO- ს *Veep- ში. Veep- ში* შესრულებული როლის გარდა , ჩლუმსკი მრავალჯერ გამოჩნდა სერიალებში 2011 - 2013 წლებში, მათ შორის *White Collar.*

2017 წელს ჩლუმსკი გამოჩნდა AMC Networks- ის *Halt and Catch Fire-* ის მეოთხე სეზონში, როგორც გორდონ კლარკის შეყვარებული 

2019 წლის ოქტომბერში ჩლუმსკიმ მთავარ როლში მიიღო მონაწილეობა, ჯულია გარნერთან ერთად შონდა რაიმსის ნეტფლიქსის დრამატულ მინისერიალში "*ანას გამოგონება”.*

## პირადი ცხოვრება 
2007 წლის ოქტომბერში ჩლუმსკიმ გამოაცხადა ნიშნობა შონ სოსთან.  ის მას შეხვდა სტუდენტობის დროს ჩიკაგოს უნივერსიტეტში 2000 წელს.  ისინი დაქორწინდნენ, 8 მარტს, 2008 წელს ნიუ-იორკში და გყავთ ორი ქალიშვილი. 

## რესურსები ინტერნეტში 
## სქოლიო
კატეგორია:ამერიკელი მსახიობები
კატეგორია:დაბადებული 3 დეკემბერი
კატეგორია:დაბადებული 1980
კატეგორია:XX საუკუნის ამერიკელი ქალი მსახიობები
კატეგორია:XXI საუკუნის ამერიკელი ქალი მსახიობები
კატეგორია:ამერიკელი ქალი კინომსახიობები
კატეგორია:ამერიკელი ქალი თეატრის მსახიობები
კატეგორია:ამერიკელი ტელემსახიობი ქალები
კატეგორია:ჩიკაგოს უნივერსიტეტის კურსდამთავრებულები
კატეგორია:ცოცხალი ადამიანები
შიბლიანის ციხე

**შიბლიანის ციხე** — არქიტექტურული ძეგლი საგარეჯოს მუნიციპალიტეტის სოფელ შიბლიანის ჩრდილოეთით, 3 კილომეტრზე. განეკუთვნება შუა საუკუნეებს. ციხე ნაგები ყოფილა რიყისა და ნატეხი ქვით. მთლიანად დანგრეულია, მისი გეგმაც კი არ იკითხება.

## ლიტერატურა
კატეგორია:საგარეჯოს მუნიციპალიტეტის ციხესიმაგრეები
მირდატი

**მირდატი** – ქართლის (იბერიის) მეფე. ორმეფობის მეექვსე წყვილის წარმომადგენელი (იხ. ორმეფობა). მისი თანამეფე „მოქცევაჲ ქართლისაჲ“-ს მიხედვით (ლეონტი მროველთან ეს წყვილი საერთოდ არ არსებობს) იყო როკ.

## იხილეთ აგრეთვე
* როკი და მირდატი

## სქოლიო
კატეგორია:იბერიის მეფეები
წყაროსთავის ნამოსახლარი

**წყაროსთავის ნამოსახლარი** — არქეოლოგიური ძეგლი საგარეჯოს მუნიციპალიტეტის სოფელ წყაროსთავში, მრავალწელისხევის (ჯანგირის) მარცხენა სანაპიროზე, პატარა ტერასაზე. განეკუთვნება ახ. წ. l ათასწლეულის l ნახევარს. 1997 წელს, ძეგლზე მცირე, საველე სამუშაოები ჩაატარა კახეთის არქეოლოგიურმა ექსპედიციამ (ხელმძღვანელი კ. ფიცხელაური). გაიწმინდა მშრალი წყობით ნაგები შენობის ორივე კედელი (სიმაღლე 1 მეტრი). შენობას დასავლეთიდან მიდგმული ჰქონდა ორი პატარა სათავსი. მოპოვებულ, კერამიკულ მასალაში ჭარბობს მოყვითალო ფერის კერამიკა.

## ლიტერატურა
კატეგორია:საგარეჯოს მუნიციპალიტეტის არქეოლოგიური ძეგლები
ოთარ ჭუმბურიძე

**ოთარ ჭუმბურიძე** (დ. 12 ივნისი, 1938) — ქართველი რეჟისორი და ოპერატორი.

## ბიოგრაფია
ოთარ ჭუმბურიძე დაიბადა 1938 წლის 12 ივნისს. დაამთავრა  კინემატოგრაფიის საკავშირო სახელმწიფო ინსტიტუტის (ვგიკ-ის) საოპერატორო ფაკულტეტი 1972 წელს და ლენინგრადის თეატრის, მუსიკისა და კინოს სახელმწიფო ინსტიტუტი ტელე-კინო რეჟისურის სპეციალობით 1992 წელს. 

1956 წლიდან მუშაობდა ქრონიკალურ-დოკუმენტური და სამეცნიერო-პოპულარული ფილმების სტუდიაში (ქდსპფ) ოპერატორის ასისტენტად და ოპერატორად. 1970-იან წლებში, როგორც დამდგმელმა ოპერატორმა გადაიღო რამდენიმე მოკლე და სრულმეტრაჟიანი მხატვრული ფილმი.

## ფილმოგრაფია
* „მონადირე“ (ალექსანდრე ჟღენტი, 1969)
* „ცოტნე დადიანი“ (ალექსანდრე ჟღენტი, 1972)
* „საჰაერო ხიდი“ (დ. რონდელი, 19074)
* „ამბავი აფხაზი ჭაბუკისა“ (იგორ ამასიისკისთან ერთად. რეჟისორი ალექსანდრე ჟღენტი, 1977)
* „შესვენება“ (ბ. სულაძე, 1978). 

1983 წლიდან მუშაობს ქდსპფ სტუდია „მემატიანეში“. ოპერატორი ფილმებისა: 
* „მშვიდად რომ ვიყოთ“ (1983) 
* „ილია ჭავჭავაძის გმირები“ (1983)
* „სადარაჯოზე“ (ჟ. მიქელაძე, 1985)
* „ვაზის გადასარჩენად“(1988) და სხვ.

## ლიტერატურა
* მარინა კერესელიძე. ქართული კინო 1896-2011. ენციკლოპედიური ლექსიკონი. თბილისი, 2011 წელი, გვ. 218. ISBN:	9789941033704

## რესურსები ინტერნეტში 
* imdb - ამბავი აფხაზი ბიჭისა
* 

კატეგორია:დაბადებული 12 ივნისი
კატეგორია:დაბადებული 1938
კატეგორია:ქართველი რეჟისორები
კატეგორია:ქართველი ოპერატორები
ხაშმის წმინდა გიორგის ეკლესია

250px|მინი
**ხაშმის წმინდა გიორგის ეკლესია** — არქიტექტურული ძეგლი საგარეჯოს მუნიციპალიტეტის სოფელ ხაშმში. ეკლესია თარიღდება XIX საუკუნის II ნახევრით. 1930-იანი წებიდან 1970-იან წლებამდე, ეკლესია სოფლის კოლმეურნეობის საჭიროებისათვის გამოიყენებოდა და მნიშვნელოვანი გადაკეთებების განიცადა. შიგნით ეკლესია ორ სართულად გაყვეს რის გამოც აღმოსავლეთ კედელში, საკურთხევლის სარკმლის თაღის დონეზე, ორი მოზრდილი, სწორკუთხა სარკმელი გაჭრეს. 1970-იანი წლებიდან 1990-იანი წლების მეორე ნახევრამდე ეკლესია მიტოვებული იყო და ძლიერ დაზიანდა. 1990-იანი წლების მეორე ნახევარში, ინსტიტუტმა ,,საქრესტავრაციამ’’, ეკლესიას ჩაუტარა სარესტავრაციო სამუშაოები, მოეწყო რკინა-ბეტონის კამარა და კონქი, ლავგარდნითურთ აღდგა კედლების ზედა, მონგრეული ნაწილები, ამშენდა მოგვიანებით გაჭრილი სარკმელები და ღიობები. ეკლესიის ირგვლივ დაიგო ქვის ფილები. კეთილმოეწყო ეკლესიის ეზო.

ეკლესია დარბაზულია. ნაგებია სხვადასხვა ზომის, ტლანქად დამუშავებული ქვიშაქვის ქვით. გარეთა კუთხეები, კარ-სარკმლები და მორთულობის ელემენტები იგივე ჯიშის, ოღონდ წესიერი ფორმის, სუფთად გათლილი ქვითაა გამოყვანილი. შესასვლელების  გადასახურად გამოყენებულია საფლავის ქვები. გარდა ამისა საფლავის ქვები კედლების საპირე წყობაშცაა ჩატანებული. ყველა ქვა პირით ქვასადის მხარესაა მოქცეული. მათზე გაკეთებული წარწერების მიხედვით ირკვევა, რომ ყველაზე ადრინდელი ქვა საფლავზე 1830 წელსაა დადებული. ესეიგი ეკლესია 1830 წლის შემდგომაა აგებული  შიგნით კედლების წყობაშც იგივე მასალაა გამოყენებული. 

შესასვლელი ორია: სამხრეთიდან და დავლეთიდან. გარედან ორივე კარი სწორკუთხაა, შიგნით კი ნახევარწრიული თაღითაა გადახურული. ორივე თაღის დიდი ნაწილი ნაწყობია კვადრატული აგურით. დარბაზის გრძივი კედლები თანაბრადაა გადანაწევრებული მცირედ შეღრმავებული,  სამ-სამი ნახევარწრიულთაღოვანი, ბრტყელი ნიშით, რომლებიც ერთმანეთისგან პილასტრებით არის გამიჯნული. პილასტრები  სუფთად ნათალი ქვითაა ნაწყობი. შიგნით ეკლესია როგორც ჩანს გადახურული იყო ხის კამარით. ეკლესიის ფასადები, მცირე დეტალების გამოკლებით, უცვლელად ინახავს პირვანდელ სახეს.  შენობა მიუხედავად იმისა რომ მისი ნაწილი მიწაშია ჩაძირული თავისი ზომებითა და ხასიათით მაინც შთამბეშჭდავია. ფასადების დამუშავება მარტივია ხოლო მორთულობა ძუნწი. ეკლესია დგას ერთსაფეხურიან, ნათალი ქვით ნაგებ ცოკოლზე. კედლები დასრულებულია აგურის ორსაფეხურიანი ლავგარდნით. შენობა მოთუთიავებული თუნუქითაა დაბრული. ეკლესიის ეზოში, ზღუდის სამხრეთ კედლის გაყოლებით საფლავის ქვებია დაწყობილი.

## ლიტერატურა
კატეგორია:საგარეჯოს მუნიციპალიტეტის ტაძრები
კატეგორია:XIX საუკუნის ეკლესიები
უჯარმის პირველი ნაგებობა

**უჯარმის პირველი ნაგებობა** — არქიტექტურული ძეგლი საგარეჯოს მუნიციპალიტეტის სოფელ უჯარმის ციხე-დარბაზის დასავლეთით, ასიოდე მეტრზე თბილისი-თელავის საავტომობილო გზის მარცხენა მხარეს. განეკუთვნება გვიანდელ შუა საუკუნეებს.

შენობა თითქმის მთლიანად დანგრეულია. შემორჩენილი ნაშთბის მიხედვით, შენობის გეგმარებასა და დანიშნულების გარკვევა გათხრა-გასუფთავების გარეშე - არ ხერხდება. ნაგებობა გეგმით ოთხკუთხაა და სამხრეთიდან-ჩრდილოეთის მიმართულებითაა წაგრძლეებული (ზომები გარედან: სიგრძე 7,8 მეტრი, სიგანე - 4,3 მეტრი). შემორჩენილია: დასავლეთ და ჩრდილოეთ კედლები (მთელ სიგრძეზე), აღმოსავლეთ კედლის ჩრდილოეთ ბოლო და სამხრეთ კედლის დასავლეთ ნახევარი (შემორჩენილი კედლების მაქსიმალური სიმაღლე - 1,5 მეტრი). საშენ მასალად წვრილი, ნატეხი ქვა და კირის დუღაბია გამოყენებული. წყობა არაწესიერია. სამხრეთ კედლის (სისქე - 1,6 მეტრი, დანარჩენი კედლების სიგრძე - 0,65 მეტრი) შემორჩენილი ნაწილის წინა მხარე კვადრატული აგურითაა (22X22X5/6 სანტომეტრზე) გამოყვანილი და რკალისებრადაა შეზნექილი.

## ლიტერატურა
კატეგორია:საგარეჯოს მუნიციპალიტეტის არქიტექტურული ძეგლები
სერჟინიო დესტი

**სერჟინიო ჯანი დესტი** (; დ. 3 ნოემბერი, 2000, ალმერე, ნიდერლანდები) — ამერიკელი ფეხბურთელი. ესპანეთის ლა ლიგის „ბარსელონისა“ და აშშ-ის ეროვნული საფეხბურთო ნაკრების მოთამაშე. თამაშობს მარჯვენა მცველის პოზიციაზე. დაიბადა ნიდერლანდებში, ნიდერლანდელი დედისა და ამერიკელი მამის ოჯახში.

## ტიტულები
 **აიაქსი**: (1)
* **ნიდერლანდების სუპერთასი** (1): 2019

 **ბარსელონა**: (1)
* **ესპანეთის თასი** (1): 2020–21

## რესურსები ინტერნეტში
* Soccerway

კატეგორია:დაბადებული 3 ნოემბერი
კატეგორია:დაბადებული 2000
კატეგორია:ამსტერდამის აიაქსის ფეხბურთელები
კატეგორია:ბარსელონის ფეხბურთელები
კატეგორია:ამერიკელი ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:ცოცხალი ადამიანები
უჯარმის კვირაცხოვლის ეკლესია

**უჯარმის კვირაცხოვლის ეკლესია** — არქიტექტურული ძეგლი საგარეჯოს მუნიციპალიტეტის სოფელ უჯარმის განაპირას, თავმოსწორებულ ბორცვზე. ძეგლი სხვადასხვა პერიოტის თითქმის თანაბარი ზომის, ორი დარბაზული ეკლესიისაგან შედეგება, რომლებიც ერთმანეთზე გრძივი კედლებითაა მიყრდნობილი. მათგან სამხრეთით მდებარე, შედარებით უფრო ადრინდელი და სავარაუდოდ, შუა საუკუნეებით თარიღდება. სამხრეთით მდგარი ეკლესიის ქვეშ კამაროვანი სათავსია მოწყობილი, რომლის კედლების მაწილი მიწის ზემოთაა. ამის გამო, ეკლესიის იატაკი მიწის დონიდან დაახლოებით 1 მეტრის სიმაღლეზეა. შესასვლელის წინ, როგროც ჩანს, ხის კიბე იყო მოწყობილი.

ორივე შენობა ქვიშაქვის სრულიად დამუშავებული ნატეხი ქვითა და კირის დუღაბითაა ნაგები. გარეთა კუთხეები ამოყვანილია ოდნავ მოზრდილი ქვებით. ჩრდილოეთით მდგარ ეკელსიაში, არქიტექტურული ელემენტების წყობაში, ქვიშაქვასთან ერთად, კვადრატული აგურიცაა გამოყენებული. ორივე ეკლესიის ფასადები გასწორებულია წმინდა დუღაბით, რომელიც ქვებს შორის არსებულ არეეს ავსებს და წვრილი ქვების ზედაპირის მნიშვნელოვან ნაწილს ფარავს. 

სამხრეთით მდგარ ეკლესიაში შესასვლელი სამხრეთიდანაა. აღმოსავლეთით ოდნავ ნალისებრი აფსიდაა, რომლის ღერძზე ვიწრო, გარეთკენ შევიწროვებული სარკმელია გაჭრილი. სარკმელი შიგნიდან ბრტყელი თაღითაა გადახურული, გარედან კი ოთხკუთხაა. სარკმლის რაფა ღარისებრია. სარკმლის ქვემოთ, კედელზე, ოთხწახნაგა წახნაგა ტრაპეზია მიდგმული. აფსიდი კონქითაა გადახურული, ხოლო დარბაზი კამარით, რომელშიც კრამიტის ნატეხები და რიყის ქვაცაა შერეული. დარბაზის გრძივ კედლებს, მცირე სიმაღლის, უსწორმასწორო ხარისხი გაუყვება. დასავლეთ კედლთან დაახლოებით 40 სანტიმეტრის დიამეტრის მქონე ხვრელია, რომლის მეშვეობითაც ეკლესიის ქვემოთ მოწყობილ წყალსაცავში ვხვდებით.

ჩრდილოეთით მდგარ ეკლესიაში შესასვლელი დასავლეთიდან აქვს, რომელიც ღერძიდან ოდნავ სამხრეთითაა გადაადგილებული. კარი გარედან აგურით ნაწყობი, ნახევარწრიული თაღითაა გადახურული. შიგნიდან კი ფიცრით. აფსიდა ოდნავ გაბრტყელებული ნახევარწრიული ფორმისაა. აფსიდაში გაჭრილია ოთხკუთხა, ბრტყლად გადახურული სარკმელი, რომელიც გერეთკენ მკვეთრად ვიწროვდება და თითქმის თარაზული ძირი აქვს. აფისდას გვერდებში, სხვადასხვა ზომის, თითო ოთხკუთხა ნიშია, რომელთა შორის ჩრდილოეთისა თითქმის ოთხჯერ უფრო დიდია. აფსიდაში, სარკმლის ქვემოთ, მოზრდილი ტრაპეზი დგას. დარბაზის სამივე კედელი ყრუა. სამივე კედელს დაახლოებით 30 სანტიმეტრის სიმაღლის ხარისხი გაუყვება. აფსიდი ტლანქად სხმული, უსწორმასწორო კონქითაა გადახურული. უსწორმასწორო ზედაპირი აქვთ კედლებსაც. კონქის თაღი კვერცხისებრი ფორმისაა. მსგავსი ფორმისაა კამარაც. იგი ნატეხი, თხელი ქვებითაა გამოყვანილი და შელესილია. იატაკი თითქმის მთლიანად თანამედროვე აგურითაა მოგებული. ასევე გამოყენებულია ბაზალტის ფილები.

გარედან ორივე ეკლესიის კედლები სადაა და მოკლებულია დეკორატიულ სამკაულს.

ჩრდილოეთით მდგარი ეკლესიის საკურთხევლის სარკმლის ღიობის გვერდები სხვადასხვა სიგრძის მქონე აგურითაა ნაწყობი.

1990-იანი წლების მეორე ნახევარში, ადგილობრივმა მოსახლეობამ ეკლესია თვითნებურად განაახლა, რის გამოც ეკლესიამ დაკარგა საყურადღებო დეტალები.

ეკლესიის მიმდებარე ტერიტორიაზე საფლავის ქვებია. ეკლესიის აღმოსავლეთით ოციოდე მეტრზე გალავნის ნაშთია. გალავნის გარეთ ათიოდე მეტრზე შეიმჩნევა კედლის კვალი.

## ლიტერატურა
კატეგორია:საგარეჯოს მუნიციპალიტეტის ტაძრები
ემილი რატაკოვსკი

'''ემილი ო'ჰარა რატაკოვსკი'* (დ. 7 ივნისი, 1991, ლონდონი) — მოდელი და მსახიობი. დაიბადა ლონდონში და გაიზარდა სან-დიეგოში. პირველად გამოჩნდა 2012 წელს, ეროტიკული ჟურნალი „treats!“-ის მარტის თვის გარეკანზე. ამის შემდეგ იგი გამოჩნდა ორ მუსიკალურ კლიპში, რობინ ტიკის „Blurred Lines“-სა და „Maroon 5“-ის „Love Somebody“-ში.

მისი კარიერა დაიწყო 2004 წელს. რატაკოვსკი 2014 და 2015 წლებში ზედიზედ ორჯერ გამოჩნდა „*Sports Illustrated* swimsuit issues“-ში. მისი დებიუტი პოდიუმზე შედგა მარკ ჯეიკობსის ჩვენებაზე, 2015 წლის ნიუ-იორკის ფეშენ-ვიკზე. ამის შემდეგ პარიზის ფეშენ-ვიკზე გამოვიდა Miu Miu-სთვის და მილანის ფეშენ-ვიკზე ბოტეგა ვენეტას კოლექციის ჩვენებაზე, Dolce & Gabbana-სა და Versace-სათვის. რატაკოვსკი გამოჩნდა „Buick Super Bowl commercial“-ის „Super Bowl 50“-ის ფარგლებში (2016), და ამის შემდეგ ის გახდა არაერთი ბრენდის სპიკერი, ისეთების როგორიცაა DKNY, The Frye Company, Kerastase, Paco Rabanne, და DL1961.

რატაკოვსკიმ სამსახიობო კარიერა ბავშვობაში, ქალაქ სან-დიეგოში დაიწყო, მანამდე სანამ ის მიიღებდა როლს „Nickelodeon“-ის სერიალში „*iCarly“* (2009–2010). მისი დებიუტი მხატვრულ ფილმში შედგა 2014 წელს ბენ აფლეკის ფილმში „*Gone Girl“*. მან შეასრულა ენდი ფიცჯერალდის როლი. მისი სხვა როლებიდან გამოსარჩევია ფილმები „*Entourage“* (2015), *„We Are Your Friends“* (2015), „*I Feel Pretty“* (2018) და „*Welcome Home“* (2018), მან აგრეთვე ითამაშა მინისერიალში „*The Spoils Before Dying“* (2015) და ანთოლოგიურ სერიალში „*Easy“* (2016). რატაკოვსკი აქტიურად ადვოკატირებს ქალთა ჯანმრთელობის საკითხებს და არის „Planned Parenthood“-ის სპიკერი. იგი თავის თავს ახასიათებს როგორც ფემინისტს, მან მიიღო კრიტიკა და მხარდაჭერა სექსუალურ გამოხატვაზე თავისი მოსაზრების გამო.

2020 წლის ოქტომბერში რატაკოვსკიმ „*Vogue“-ის'' გარეკანზე გამოჩენისას დაადუსტურა რომ არის ფეხმძიმედ და ელოდება პირველ შვილს.

## ადრეული ცხოვრება
ემილი ო'ჰარა რატაკოვსკი დაიბადა 1991 წლის 7 ივნისს, ვესტმინსტერში, ლონდონში. რატაკოვსკი თავის დედას აღწერს როგორც „ფემინისტს და ინტელექტუალს“. ემილი არის ინგლისური, ირლანდიური, პოლონური, გერმანული და ებრაული წარმოშობის.

## ფილმოგრაფია
მარჯვნივ|მინი|რატაკოვსკი 2012 წელს, ეროტიული ჟურნალი „treats!“-ის მარტის თვის გარეკანზე
### ფილმი
### ტელევიზია
### მუსიკალური ვიდეოები
## რესურსები ინტერნეტში
*
*
*
*
*

## სქოლიო
კატეგორია:ამერიკელი მოდელები
კატეგორია:ამერიკელი მსახიობები
კატეგორია:დაბადებული 7 ივნისი
კატეგორია:დაბადებული 1991
კატეგორია:ცოცხალი ადამიანები
დორდლარი (ფუზულის რაიონი)

**დორდლარი** () — სოფელი აზერბაიჯანში,  ფუზულის რაიონში.

## სქოლიო
კატეგორია:ფუზულის რაიონის სოფლები
როსტისლავი (გონტი)

*უნეტარესი* **როსტისლავი** (ერისკაცობაში — **ონდრეი გონტი**; დ. 25 იანვარი, 1978, სნინა, ჩეხოსლოვაკია) — ჩეხეთისა და სლოვაკეთის მართლმადიდებელი ეკლესიის მეთაური 2013 წლის 9 დეკემბრიდან.

დაიბადა 1978 წლის 25 იანვარს სნინაში, სლოვაკეთში (იმჟამინდელი ჩეხოსლოვაკია). სკოლა დაამთავრა 1996 წელს. 2002 წელს დაამთავრა პრეშევოს უნივერსიტეტის მართლმადიდებლური საღვთისმეტყველო ფაკულტეტი. 2002 წელს სწავლობდა არისტოტელეს სახელობის თესალონიკის უნივერსიტეტში.

2012 წლის ოქტომბერში აღყვანილ იქნა იღუმენის ხარისხში. 2012 წლის 18 ნოემბერს ხელდასხმულ იქნა პრეშევოს კათედრის ეპისკოპოსად. 2013 წლის 9 დეკემბერს არჩეულ იქნა ჩეხეთის მიწებისა და სლოვაკეთის მართლმადიდებელი ეკლესიის მოსაყდრედ. 2014 წლის 11 იანვრიდან ეკლესიის წინამძღოლია.

## სქოლიო 
კატეგორია:დაბადებული 25 იანვარი
კატეგორია:დაბადებული 1978
კატეგორია:ჩეხეთისა და სლოვაკეთის მიტროპოლიტები
კატეგორია:ცოცხალი ადამიანები
განათლებისა და კულტურის მულტიფუნქციური ცენტრი

**განათლებისა და კულტურის მულტიფუნქციური ცენტრი** — სამოქალაქო ორგანიზაცია საქართველოში, რომელიც 2020 წელს საქართველოს პარლამენტის ეროვნული ბიბლიოთეკის პარტნიორობით დაარსდა. ცენტრის მიზანია საქართველოს საბიბლიოთეკო, სამუზეუმო და, კულტურულ-საგანმანათლებლო მიმართულებით მუშაობა, პუპულარიზაცია, ამ სფეროში არსებული პრობლემების მოგვარება.

## რესურსები ინტერნეტში 
* 
* 
* 

## სქოლიო
კატეგორია:საქართველოს საზოგადოებრივი ორგანიზაციები
კახელების ეკლესია

**კახელების ეკლესია** — არქიტექტურული ძეგლი საგარეჯოს მუნიციპალიტეტის სოფელ უჯარმის ციხე-დარბაზის ჩრდილო-დასავლეთით, დაახლოებით 0,5 კილომეტრზე.  თბილისი-თელავის საავტომობილო გზის მარცხენა მხარეს - ტყიანი მთის აღმოსავლეთ კალთაზე. სავარაუდოდ, თარიღდება გვიანდელი შუა საუკუნეებით.

ეკლესია დარბაზული ტიპისაა (6,25X4,65 მეტრზე), ნახევარწრიული აფსიდით აღმოსავლეთით და ერთადერთი შესასვლელით სამხრეთიდან. ეკლესიას ჩრდილოეთიდან ეკვრის თანადროული, სწორკუთხა გეგმის (გარეთა ზომები: სიგრძე - 3,8 მეტრი, სიგანე - 3, 1 მეტრი), ნაგებობა, რომელსაც ეკელსიას აფსიდის ჩრდილოეთ გვერდში გაჭრილი გასასვლელით უკავშირდება.  ეკლესიისა და ნაგებობის კედლები ერთმანეთს წყობით არ უკავშირდება.

ეკლესიაც და მინაშენიც ერთგვარი საშენი მასალით - სხვადასხვა ზომის ნატეხი ქვით და კირის დუღაბითაა ნაგები. წყობაში, ალაგ-ალაგ, ჩატანებულია, საკმაოდ მოზრდილი ქვები, რომლებიც ფეხზეა დაყენებული და ზედაპირით ფასადის მხარეს არის მოქცეული. წყობა ირეგულარულია.

ძეგლი ძლიერ დაზიანებულია: მთლიანდაა ჩამონგრეული ეკლესიის გადახურვა, დანაგრეულია აფისიდის და გრძივი  კედლების ზედა ნაწილები, მონგრეულია სამხრეთ კედლის დასავლეთ ბოლო, დასავლეთ კედელი შვეული მდგომარეობიდან დაძრულია და გადახრილია. ინტერიერი, დაახლოებით 1 მეტრ სიმაღლეზე, ამოვსებულია ჩამონაშალი ქვებითა და მიწით; მინაშენიდან მხოლოდ სამხრეთ კედელიღა დგას (სიმაღლე - 1,2 მეტრი). დანრჩენი კედლების მნიშვნელოვანი ნაწილი კი, თითქმის მიწის პირამდეა დანგრეული. 

ეკლესიის შესასვლელიდან მხოლოდ აღმოსავლეთ წირთხლის ნაწილიღაა შემორჩენილი. დარბაზი გეგმით თითქმის კვადრატულია (სიგრძე - 2,9 მეტრი, სიგანე - 3,1 მეტრი). აფსიდის ღერძზე სარკმელია გაჭრილი, რომელსაც ზედა ნაწილი ჩამოშლილი აქვს. აფსიდის ღერძზე სარკმელია გაჭრილი, რომელსაც ზედა ნაწილი ჩამოშლილი აქვს. აფსიდის სამხრეთ გვერდში მცირე ზომის კვადრატული ნიშაა, მის ზემოთ კი - ოთკუთხა, სათოფურის მსგავსი ღიობი. მინაშენში გასასვლელი ვიწროა (სიგრძე - 1,50. სიგანე - 0,55 მეტრი). გადახურვა მას ჩამოშლილი აქვს. ჩრდილოეთ კედლის დასავლეთ ნახევარში მცირე ზომის, კვადრატული ნიშაა. დასავლეთ კედლის შუაში კი - მცირე ზომის, ოთხკუთხა სარკმელი.

მინაშენი, როგორც ჩანს, სამკვეთლოდ გამოიყენებოდა. იგი ეკლესიის ჩრდილოეთ კედლის აღმოსავლეთ ბოლოზეა მიდგმული ისე, რომ მისი დიდი ნაწილი ეკლესიის აღმოსავლეთ კედლის ხაზზს გარეთაა გასული (დაახლოებით 2 მეტრით). მინაშენბის შესასვლელი სამხრეთ კედლის დასავლეთ კიდეშია მოწყობილი. კარის აღმოსავლეთ წირთხლი მოგვიანებითაა განახლებული. მის წყობაში აგურის რამდნეიმენატეხია ჩართული. აღმოსავლეთ კედლის შუაში სარკმლის ძირის ნაშთია, სამხრეთ კედლზე კი მოხატულობის ფრაგმენტი.

ეკლესიის სამხერეთ-აღმოსავლეთით, ასიოდე მეტრზე, ნაგებობების კვალია, რომლის მიმდებარე ტერიტორიაზე ზედაპირულად აიკრიფა აგურის ნატეხები და წყალსადენის კერამიკული მილების ფრაგმენტები.

## ლიტერატურა
კატეგორია:საგარეჯოს მუნიციპალიტეტის არქიტექტურული ძეგლები
დამცველი (ტელესერიალი)

„**დამცველი**“ () — ამერიკული დრამატული ტელესერიალი,  გადაღებული დეივიდ ჰოლანდერის მიერ. ტელესერიალი CBS-მა დაუკვეთა და სამი სეზონი გამოუშვა, 2001 წლის 25 სექტემბრიდან 2004 წლის 4 მაისამდე. სერიალში მთავარ როლებს საიმონ ბეიკერი და დებნი კოულმენი ასრულებენ. მისი მეორე სეზონის ოთხ ეპიზოდში ფერა ფორესტიც მოიწვიეს.

სერიალის მთავარ სიმღერას „Empire in My Mind“ ჯგუფი The Wallflowers ასრულებს. 
 
## სიუჟეტი
სერიალის მთავარი გმირი ახალგაზრდა, ამბიციური და წარმატებული ადვოკატი ნიკ ფელინია (საიმონ ბეიკერი), რომელიც მამამისის ბარტონის იურიდიულ ფირმაში მუშაობს. თითქოს არაფერი აკლია და არხეინად ცხოვრობს, მაგრამ ერთხელ ნარკოტიკების შენახვისთვის დააკავებენ და პიტსბურში საზოგადოებრივ სასარგებლო შრომას მიუსჯიან. მან ბავშვების ინტერესები უნდა დაიცვას, ძირითადად დაბალშემოსავლიანების. პირველ საქმეზე ნიკი რთულ სიტუაციაში აღმოჩნდება, უნდ დაიცვას პატარა ბავშვი საქმეების მსვლოლობისას ნიკი თანდათან შეიცვლება და ცხოვრებას სხვა თვალით შეხედავს. მიხვდება რომ დაზარალებული ბავშვების ბედი დაქირავებულ ორგანიზაციებს დიდად არ ანაღვლებთ და გადაწყვეტს თვითონ იბრძოლოს მათთვის. მასში გაიღვიძებს ახალი უნარი, მთელ თავის ენერგიას და პროფესიონალიზმს სასიკეთო საქმეებისთვის მიმართავს.

## სეზონები
სეზონების გამოსვლის დრო

thumb|საიმონ ბეიკერი, მთავარი როლის შემსრულებელი

## მსახიობები
## ჯილდოები
## რესურსები ინტერნეტში
* 

## სქოლიო
კატეგორია:2000-იანი წლების ამერიკული დრამატული ტელესერიალები
კატეგორია:ტელესერიალები ანბანის მიხედვით
ბათუ ქუთელია

**ბათუ ქუთელია** (დ. 16 იანვარი, 1974, თბილისი) — ქართველი დიპლომატი. ამერიკის შეერთებულ შტატებში საქართველოს საგანგებო და სრულუფლებიანი ელჩი 2008-2011 წლებში. 2009-2010 წლებში იყო საქართველოს ელჩი მექსიკაში. 2007-2008 წლებში იყო საქართველოს თავდაცვის მინისტრის პირველი მოადგილე. ჰყავს მეუღლე და ორი შვილი. იყო საქართველოს ეროვნული უშიშროების საბჭოს მდივნის მოადგილე. 

## რესურსები ინტერნეტში
* cu.edu.ge

## სქოლიო
კატეგორია:დაბადებული 16 იანვარი
კატეგორია:დაბადებული 1974
კატეგორია:ქართველი დიპლომატები
კატეგორია:თბილისში დაბადებულები
კატეგორია:ცოცხალი ადამიანები
როი ანდერსონი

**ჯოი ერნ ლენარტ ანდერსონი** (შვედ. Roy Arne Lennart Andersson; დ. 31 მარტი, 1943, გეტებორგი, შვედეთი) — შვედი კინორეჟისორი. მისი ერთ-ერთი ყველაზე ცნობილი ფილმია *„შვედური სიყვარულის ისტორია“* (1970). როი ანდერსონს გადაუღია ოთხასზე მეტი რეკლამა, ორი მოკლემეტრაჟიანი და ექვსი სრულმეტრაჟიანი ფილმი. მისმა 2014 წელს გამოსულმა ფილმმა, *„მტრედი იჯდა ტოტზე და ყოფიერებაზე ფიქრობდა“,* 2014 წელს ვენეციის საერთაშორისო კინოფესტივალზე „ოქროს ლომი“ მოიპოვა, რითაც ანდერსონი პირველი შვედი რეჟისორი გახდა, რომელმაც ეს ჯილდო მიიღო. 

## ადრეული ცხოვრება 
ანდერსონი 1943 წელს, გეტებორგში, შვედეთში დაიბადა. იგი 1967 წელს შვედეთის კინოსკოლაში ჩაირიცხა, ხოლო სწავლა 1969 წელს დაამთავრა. 

1968 წელს შვედი რეჟისორის, ბო ვიდერბერგის ასისტენტი იყო.

1 წლის შემდეგ გადაიღო თავისი სრულმეტრაჟიანი ფილმი *„შვედური სიყვარულის ისტორია“*, რომელმაც 1970 წელს ბერლინის საერთაშორისო კინოფესტივალზე 4 ნომინაციაში გაიმარჯვა.

## კინო-კარიერა 
მინი|როი ანდერსონი 2014 წელს
1975 წელს მან თავისი მეორე სრულმეტრაჟიანი ფილმი, სახელწოდებით *„გილიაპი“* გადაიღო, რომელიც, აუდიტორიის, მათ შორის, შვედური კინოაკადემიის წევრისა და მწერლის, ლარს ფორსელის მიერ დადებითი გამოხმაურების მიუხედავად, ფინანსურად წარუმატებელი გამოდგა.

1981 წელს როი ანდერსონმა საკუთარი დამოუკიდებელი კინოკომპანია, Studio 24, სტოკჰოლმში დააარსა. 1987 წელს მან მოკლემეტრაჟიანი ფილმი, სახელწოდებით *„რაღაც მოხდა“* გამოუშვა, რომელიც შვედეთის ჯანდაცვის სამინისტროს დაკვეთით იყო გადაღებული და საინფორმაციო ფუნქციას ატარებდა შიდსსთან დაკავშირებით.

1991 წელს გამოუშვა მოკლემეტრაჟიანი ფილმი *„დიდებული სამყარო“,* რომლითაც კრიტიკოსების მხრიდან დადებითი შეფასებები მოიპოვა და საკუთარი სტილიც განავითარა. ფილმმა კლერმონ-ფერანდის მოკლემეტრაჟიანი ფილმების ფესტივალზე პრესის პრიზი მიიღო. 

1996 წელს მან ფილმის, *„სიმღერები მეორე სართულიდან“* გადაღება დაიწყო, რომელიც ეკრანებზე მხოლოდ 4 წლის შემდეგ, 2000 წლის მაისში გამოჩნდა. იგი ძალიან წარმატებული გამოდგა და ამ ფილმისათვის ანდერსონმა კანის კინოფესტივალზე ჟიურის პრიზი მოიპოვა საუკეთესო რეჟისორის ნომინაციაში, ხოლო „ოქროს ხოჭო“ საუკეთესო სცენარისათვის, საუკეთესო ფილმისთვის, საუკეთესო ოპერატორული ნამუშევრისთვისა და ხმისათვის. ანდერსონს მოპოვებული აქვს „ოქროს ხოჭო“ ფილმებისთვის: *„შენ, ცხოვრობ“* (2007) და *„მტრედი იჯდა ტოტზე და ყოფიერებაზე ფიქრობდა“* (2014).

2012 წელს როი ანდერსონმა თავისი 10 საყვარელი ფილმი დაასახელა: „ამარკორდი“ (1973, რეჟ. ფედერიკო ფელინი), „ანდრეი რუბლევი“ (1966, რეჟ. ანდრეი ტარკოვსკი), „ფერფლები და მარგალიტები“ (1948, რეჟ. ანჯეი ვაიდა), „ბარი ლინდონი“ (1975, რეჟ. სტენლი კუბრიკი), „ალჟირის ბრძოლა“ (1966, რეჟ. ჯილო პონტეკორვო), „ველოსიპედის გამტაცებლები“ (1948, რეჟ. ვიტორიო დე სიკა), „ჰიროსიმა, ჩემო სიყვარულო“ (1959, რეჟ. ალენ რენე), „აუტანლობა“ (1916, რეჟ. დ.ვ. გრიფიტი), „რაშომონი“ (1950, რეჟ. აკირა კუროსავა) და „ვირიდიანა“ (1961, რეჟ. ლუის ბუნუელი). 

## ფილმოგრაფია 
**როი ანდერსონის სრულმეტრაჟიანი ფილმები**

	

## რესურსები ინტერნეტში 
*

*The Guardian ანდერსონის შესახებ

*BFI როი ანდერსონის ფილმების შესახებ

*როი ანდერსონის ოფიციალური საიტი

## სქოლიო 
კატეგორია:შვედი კინორეჟისორები
კატეგორია:დაბადებული 31 მარტი
კატეგორია:დაბადებული 1943
კატეგორია:შვედი სცენარისტები
კატეგორია:მამაკაცი სცენარისტები
კატეგორია:შვედი მამაკაცი მწერლები
კატეგორია:ცოცხალი ადამიანები
მანდილი (მრავალმნიშვნელოვანი)

**მანდილი** შეიძლება აღნიშნავდეს:
*მანდილი   —  ქალის კომპლექსური თავსაბურავის ერთ-ერთი ელემენტი
*მანდილი — სოფელი აზერბაიჯანში, ფუზულის რაიონში
მიშო (რეპერი)

**მიშო** (; დ. 24 დეკემბერი, 1984, ერევანი, სომხეთი) — სომეხი რეპერი და მსახიობი. ითვლება სომხეთის ერთ-ერთ პიონერად ჰიპ-ჰოპში. მას ნათამაშები აქვს რამდენიმე ფილმში, მათ შორისაა 2012 წელს გადაღებული ფილმი „პოკერი სიყვარულის წესებით“.

## ადრეული ცხოვრება
მიშო (დაბადების სახელი: მიქაელ აბრამიანი; ) დაიბადა 1984 წლის 24 დეკემბერს, ერევანში, არცახელი ექიმისა და მასწავლებლის ოჯახში. სკოლის წლებში თამაშობდა კალათბურთს. 2009 წელს მან დაამთავრა ერევნის სახელმწიფო სამედიცინო უნივერსიტეტი და მიიღო ექიმის ლიცენზია.
## პირადი ცხოვრება
2012 წელს მიშო შეხვდა ტელე პროდიუსერს/წამყვანს/მსახიობს, სონა ოგანესიანს, ლოს-ანჯელესში, კალიფორნიაში. ისინი 2015 წელს ერევანში, სომხეთში დაქორწინდნენ.

## დისკოგრაფია
მიშოს დისკოგრაფია 2007 წლიდან:
***ეკა, ტესა...** (Էկա, տեսա, ...ի) - 2007
***ქახაქ@ ხოსუმა, ლსექ...** (Քաղաքը խոսում ա, լսեք...) - 2009
***ინქუამ** (ft.Garik) - 2009
***ზერო** (Զրո) - 2010
***იმ ლეზუნ** (Իմ Լեզուն) - 2011
***მი ქანი ჰოგი** (Մի Քանի Հոգի) - 2013
***ბტზახნდირ** (Բծախնդիր) - 2015
***მარაუხ** (Մառախուղ) - 2017

## რესურსები ინტერნეტში
* Youtube
* Facebook
* Instagram

## სქოლიო
კატეგორია:დაბადებული 24 დეკემბერი
კატეგორია:დაბადებული 1984
კატეგორია:სომეხი მსახიობები
კატეგორია:სომეხი რეპერები
კატეგორია:ცოცხალი ადამიანები
ყარაბაღი (მრავალმნიშვნელოვანი)

**ყარაბაღი** შეიძლება აღნიშნავდეს:

*ყარაბაღი  —  დღევანდელი აღმოსავლეთ სომხეთისა და სამხრეთ-დასავლეთ აზერბაიჯანის გეოგრაფიული რეგიონი
*ყარაბაღი  — სოფელი აზერბაიჯანში, ფუზულის რაიონში
*ყარაბაღი —  აზერბაიჯანული საფეხბურთო კლუბი
სთირ ნიხასი

**სთირ ნიხასი** (), აგრეთვე ცნობილია როგორც **ალანი ნიხასი** — ოსური პოლიტიკური იდეოლოგია, რომელიც მხარს უჭერს სამხრეთ (ცხინვალის რეგიონი) და ჩრდილოეთ ოსეთის ერთ რესპუბლიკად გაერთიანებას რუსეთის ფედერაციის შემადგენლობაში, სახელწოდებით „ოსეთი-ალანია“.

ოსურად, *სთირ ნიხას* ნიშნავს „დიდ საბჭოს“. შეიქმნა 1993 წელს, როგორც სრულიად ოსური ნაციონალური მოძრაობა. ორგანიზაცია გამოსცემს გაზეთს ოსურ და რუსულ ენებზე; მისი ძირითადი მიზნები გაერთიანების გარდა არის ოსური ტრადიციული კულტურის აღორძინება.

## იხილეთ აგრეთვე 
* ადამონ ნიხასი
* ოსების აჯანყებები საქართველოში
* ქართულ-ოსური კონფლიქტი

## რესურსები ინტერნეტში 
## სქოლიო
რონ-ტორბენ ჰოფმანი

**რონ-ტორბენ ჰოფმანი** (დ. 4 აპრილი, 1999) — გერმანელი ფეხბურთელი. მიუნხენის „ბაიერნის“ მეკარე. მისი საფეხბურთო დებიუტი შედგა 2019 წლის 30 ივლისს, ბაიერნის სარეზერვო გუნდში, როსტოკის „ჰანსას“ წინააღმდეგ.

## ტიტულები
**ბაიერნი**
* ბუნდესლიგა: 2018–19
*უეფა-ს ჩემპიონთა ლიგა: 2019–20
* ფიფა-ს მსოფლიო საკლუბო ჩემპიონატი: 2020

## რესურსები ინტერნეტში
* 

## სქოლიო
კატეგორია:დაბადებული 4 აპრილი
კატეგორია:დაბადებული 1999
კატეგორია:მიუნხენის ბაიერნის ფეხბურთელები
კატეგორია:გერმანელი ფეხბურთელები
კატეგორია:ცოცხალი ადამიანები
გოჩა ლორთქიფანიძე

**გოჩა ლორთქიფანიძე** (დ. 3 თებერვალი, 1964, ფოთი, საქართველოს სსრ, სსრკ) — ქართველი იურისტი, თანამდებობის პირი. საქართველოს იუსტიციის მინისტრი  2020 წლის 24 დეკემბრიდან 2021 წლის 31 მარტამდე.

## ბიოგრაფია
დაიბადა 1964 წლის 3 თებერვალს, ფოთში. 1995 წელს დაამთავრა ესექსის უნივერსიტეტის სამაგისტრო პროგრამა. 2004 წელს დაამთავრა ჰარვარდის სამართლის სკოლა. 2011 წლიდან არის ფორდამის სამართლის სკოლის დოქტორანტი. 1991-2005 წლებში მუშაობდა საქართველოს საგარეო საქმეთა სამინისტროში სხვადასხვა თანამდებობებზე მრავალმხრივი დიპლომატიის სფეროში - იყო საერთაშორისო ორგანიზაციების განყოფილების თანამშრომელი, გაეროს სამმართველოს უფროსის მოადგილე, საგარეო საქმეთა მინისტრის მრჩეველი, საგანგებო დავალებათა ელჩი და კონფლიტების საკითხებზე  მიზნობრივი ჯგუფის ხელმძღვანელი. 1999-2003 წლებში მუშაობდა გაეროსთან საქართველოს მუდმივი წარმომადგენლობის მრჩევლად, შემდეგ კი უფროს მრჩევლად. დიპლომატიურ უწყებაში საქმიანობის პერიოდში დაკავებული იყო, საგარეო პოლიტიკის სტრატეგიული ანალიზითა და დაგეგმარებით, აფხაზეთში და ცხინვალის რეგიონში კონფლიქტის მოგვარების სამართლებრივი, პოლიტიკური, ჰუმანიტარული და ეკონომიკური ასპექტებით, საერთაშორისო სამართლებრივი და ადამიანის უფლებების პრობლემატიკით, გაეროსთან და სხვა (ეუთო, ევროპის საბჭო, ჩრდილოატლანტიკური ალიანსი, ევროკავშირი) საერთაშორისო ორგანიზაციებთან და ინსტიტუტებთან ურთიერთობების საკითხებით. 2005 წელს დაინიშნა საქართველოს პრემიერ-მინისტრის მრჩევლად საგარეო ურთიერთობებისა და საერთაშორისო სამართლის საკითხებში. იგი ხელმძღვანელობდა პრემიერ-მინისტრის საგარეო ურთიერთობების სამსახურს, მუშაობდა სამართლის უზენაესობის, საერთაშორისო სამართლისა და ადამიანის უფლებების საკითხებზე, შიდა კონფლიქტების პრობლემატიკაზე, ასევე ევროკავშირთან და ჩრდილოატლანტიკურ ალიანსთან საქართველოს ინტეგრაციის საკითხებზე. 2007 წელს გახდა ფულბრაიტის სტიპენდიატი და საქმიანობა ნიუ-იორკში, აკადემიურ სფეროში გააგრძელა. 2007-2010 წლებში იყო კოლუმბიის უნივერსიტეტის მოწვეული მკვლევარი, 2010-2013 წლებში ამავე უნივერსიტეტის ადიუნქტ-პროფესორი. 2013-2020 წლებში იყო საქართველოს იუსტიციის მინისტრის მოადგილე. 2020–2021 წლებში იყო საქართველოს იუსტიციის მინისტრი. 2020 წლის დეკემბერში არჩეულ იქნა ჰააგის სისხლის სამართლის საერთაშორისო სასამართლოს მოსამართლედ.

## რესურსები ინტერნეტში
* 
* გოჩა ლორთქიფანიძე — საქართველოს იუსტიციის სამინისტროს საიტი
* გოჩა ლორთქიფანიძე — საქართველოს მთავრობის საიტი

კატეგორია:დაბადებული 3 თებერვალი
კატეგორია:დაბადებული 1964
კატეგორია:ქართველი იურისტები
კატეგორია:ფოთში დაბადებულები
გოჩა
კატეგორია:ცოცხალი ადამიანები
ნინი ქარსელაძე

**ნინი ქარსელაძე** (დ. 11 აპრილი, 1991) — ქართველი მომღერალი.

## ბიოგრაფია
სამი წლის ასაკში პირველად ფრანგული სიმღერა „La belle dame sans regrets“ ჩაწერა. მე-5 კლასამდე სწავლობდა ფრანგულ კოლეჯში, შემდგომში გადავიდა თბილისის 53-ე საჯარო სკოლაში და ბრიტანულ სკოლაში. 1997 ჯგუფ „სახესთან“ ერთად ჩაწერა დუეტი „წვიმად გადავიქეცი“. 1998 წელს დაიწყო დუეტების შესრულება ზუკა ხუციშვილთან ერთად. 1999 წელს „ქუჩის ბიჭებთან“ ერთად ჩაწერა სიმღერა „ნინი და ქუჩის ბიჭები“. 2003 წელს ჩაწერა სიმღერა „ჩემი ქალაქი“.

## რესურსები ინტერნეტში
* Fortuna.ge

კატეგორია:დაბადებული 1991
კატეგორია:დაბადებული 11 აპრილი
კატეგორია:ქართველი მომღერლები
ნუგზარ კვაშალი

**ნუგზარ კვაშალი** (დ. 15 იანვარი, 1952) — ქართველი მომღერალი. 1970-1971 წლებში როკ ანსამბლ „ხომლის“ წევრი. იყო ანსამბლ „ივერიას“ წევრი.

## რესურსები ინტერნეტში
* ნუგზარ კვაშალი

კატეგორია:დაბადებული 1952
კატეგორია:დაბადებული 15 იანვარი
კატეგორია:ქართველი მომღერლები
ბანი (ჯგუფი)

**ბანი** — მუსიკალური ჯგუფი. დაარსდა 2011 წლის 2 იანვარს. 2016 წელს მონაწილეობა მიიღეს  საერთაშორისო ფესტივალზე ჩინეთში, სადაც 16 ქვეყანა მონაწილეობდა და მეორე ადგილი დაიკავეს. 2016 წელს გამოუშვეს პირველი ალბომი „ესაა მთელის სამყარო“. 2018 წელს იმოგზაურეს შვეიცარიაში და გამართეს კონცერტები.

## რესურსები ინტერნეტში
* Fortuna.ge

კატეგორია:2011 წელს ჩამოყალიბებული ჯგუფები
ხვიჩა მაღლაკელიძე

**ხვიჩა მაღლაკელიძე** (დ. 18 იანვარი, 1976, ბათუმი) — ქართველი გიტარისტი, მომღერალი.
.

## ბიოგრაფია
1976 წლის 18 იანვარს ბათუმში. 6 წლიდან უკრავდა ანსამბლში „ზღვის შვილები“. დამთავრებული აქვს ბათუმის შოთა რუსთაველის სახელმწიფო უნივერისტეტის უცხო ენების ფაკულტეტი – ფილოლოგიის განხრით. 2018 წელს გამართა სოლოკონცერტი ბათუმის მუსიკალურ ცენტრში.

## რესურსები ინტერნეტში
* Fortuna.ge

კატეგორია:დაბადებული 18 იანვარი
კატეგორია:დაბადებული 1976
კატეგორია:ქართველი მომღერლები
კატეგორია:ბათუმში დაბადებულები
კატეგორია:ქართველი გიტარისტები
უჯარმის ეკლესია

ტერმინი **უჯარმის ეკლესია** შეიძლება აღნიშნავდეს:

* უჯარმის პირველი ეკლესია — ეკლესია საგარეჯოს მუნიციპალიტეტის სოფელ უჯარმაში. 
* უჯარმის მეორე ეკლესია — ეკლესია საგარეჯოს მუნიციპალიტეტის სოფელ უჯარმაში.
ლეონ ალავერდიანი

**ლეონ ალავერდიანი** ( დ. 19 მარტი, 1887, თბილისი — გ. 11 იანვარი, 1963, იქვე) — სომეხი მსახიობი. საქართველოს სახალხო არტისტი (1950). 

## ბიოგრაფია 
ლეონ ალავერდიანმა სასცენო მოღვაწეობა დაიწყო 1904 წლიდან თბილისში ავლაბრის თეატრსა და ავჭალის აუდიტორიაში. 1909 წლიდან მოღვაწეობდა თბილისის სომხური დრამატული საზოგადოების დასში. 1924–1934 წლებში იყო ბაქოს სახელმწიფო თეატრის, 1932–1963 წლებში კი თბილისის სომხური დრამატული თეატრის მსახიობი. შესრულებული აქვს შემდეგი როლები: ბარხუდარი (შირვანზადეს „ნამუსი“), ზიმზიმოვი, ბრილიანტოვი (გაბრიელ სუნდუკიანის „პეპო“, „კიდევ ერთი მსხვერპლი“), დუდუკინი (ალექსანდრე ოსტროვსკის „უდანაშაულო დამნაშავენი“), მირზა (ილო მოსაშვილის „ჩაძირული ქვები“), ონისე (მიხეილ მრევლიშვილის „ზვავი“), სულეიმანი, ანანია (ალექსანდრე სუმბათაშვილ-იუჟინის „ღალატი“) და სხვა.

## ჯილდოები და აღიარება
* 1950 — საქართველოს სსრ დამსახურებული არტისტი

## ლიტერატურა
## რესურსები ინტერნეტში
* 

## სქოლიო
კატეგორია:დაბადებული 19 მარტი
კატეგორია:დაბადებული 1887
კატეგორია:გარდაცვლილი 11 იანვარი
კატეგორია:გარდაცვლილი 1963
კატეგორია:თბილისში დაბადებულები
კატეგორია:სომეხი მსახიობები
კატეგორია:მსახიობები ანბანის მიხედვით
კატეგორია:საქართველოს სსრ-ის სახალხო არტისტები
დურგლიაანთ საყდარი

**დურგლიაანთ საყდარი** — არქიტექტურული ძეგლი საგარეჯოს მუნიციპალიტეტის სოფელ უჯარმის დასავლეთით, დაახლოებით 1,2 კილომეტრზე. კურორტ უჯარმასთან ახლოს (დასავლეთით ორასიოდე მეტრზე). განეკუთვნება გვიან შუა საუკუნეებს.
  
ეკლესია დარბაზულია (6,6x5,4 მეტრი). ნაგებია სხვადასხვა ზომის (ძირითადად თხელი), ნატეხი ქვით და კირის ხსნარით. წყობაში (მეტწილად ინტერიერში), აქა-იქ, ლოდებიცაა ჩატანებული. კედლებში ალაგ-ალაგ, როგორც გარედან ისე შიგნიდანაც. თხელი, ირიბად დაწყობილი ქვებით შედგენილი, მოკლე ზოლებია გამოყვანილი. რომლებიც რაიმე მხატრულ ამოცანას არ ემსახურება. ეყობა ქაოსურია, ტლანქი. 
      
ძეგლი ძლიერ დაზიანებულია: ჩამოშლილია სახურავის საფარი და კედლების ზედა ნაწილები.
შესასვლელი სამხრეთიდანაა. კარი გარედან თაღოვანია, შიგნით თარაზულად ყოფილა გადახურული (შემორჩენილია კვალი).
ეკლესიის დარბაზი იმდენად მოკლეა, რომ გეგმით თითქმის კვადრატულია (სიგრძე - 2,9 მეტრი. სიგანე - 3,4 მეტრი).

აღმოსავლეთით ნახევარწრიული აფსიდია, რომლის შუაში მაღალი, განიერი, ნახევარწრიულთაღოვანი სარკმელია გაჭრილი. სარკმლის თაღი, თითქმის მთლიანად, კონქის ფარგლებშია მოქცეული. სარმელი გარეთკენ ოდნავ ვიწროვდება და მკვეთრადდახრილი ძირი აქვს. ერთი თაღოვანი სარკმელი დასავლეთ კედელშიცაა. ეს უკანასკნელი კედლის ღერძიდან ოდნავ სამხრეთითაა გადაადგილებული აფსიდში.

სარკმლის ორივე მხარეს, თითო დაბალი, ოთხკუთხა ნიშაა. აფსიდის ნიშაა. აფსიდის იატაკი დარბაზის იატაკის მიმართ დაახლოებით 15 სანტიმეტრითაა შემაღლებული. შუაში მას მოწყობილი ჰქონდა ამბრიონი (შემორჩენილია ნაშთი), რომელიც აფსიდის მხრების ხაზიდან დაახლოებით 1 მეტრითაა წინ წამოწეული.
შიგნით ეკლესის გადახურულია თხელი, მოგრძო, ნატეხი ქვებით გამოყვანილი კამარით რომელიც ოდნავ დეფორმირებული ნახევარწრის ფორმისაა. მსგავსი ფორმისაა კონქის თაღიც.

ეკლესიის შემორჩენილი კედლები გარედან სადაა.

## ლიტერატურა
კატეგორია:საგარეჯოს მუნიციპალიტეტის არქიტექტურული ძეგლები
რატი დურგლიშვილი

**რატი დურგლიშვილი** (დ. 1982, თბილისი) — ქართველი მომღერალი. 

## ბიოგრაფია
1999 წელს დაამთავრა ა.ვირსალაძის სახელობის ხელოვნების გიმნაზიის სახვითი განყოფილება. 1999—2006 წლებში სწავლობდა თბილისის ა.ქუთათელაძის სახელობის სახელმწიფო სამხატვრო აკადემიაში, სახვითი ხელოვნების ფაკულტეტზე, რომელიც დაამთავრა მხატვარ-მოქანდაკის კვალიფიკაციით. 2008 წელს დუეტი „ჯორჯია“ საქართველოს სახელით წარსდგა საერთაშორისო მუსიკალურ კონკურს „ახალი ტალღა 2008“-ზე, სადაც დუეტმა მოიპოვა პირველი ადგილი.

## რესურსები ინტერნეტში
* Fortuna.ge

კატეგორია:დაბადებული 1982
კატეგორია:თბილისში დაბადებულები
კატეგორია:ქართველი მომღერლები
რ
ხუნჯუა

საკუთარი სახელი **ხუნჯუა** შეიძლება აღნიშნავდეს ერთ-ერთ შემდეგ პიროვნებათაგანს:

* ანა ხუნჯუა — ქართველი მოკრივე  
* გრიგოლ ხუნჯუა — ქართველი გეოდეზისტი და კარტოგრაფი
* ნანა ხუნჯუა — საპროკურორო საბჭოს თავმჯდომარე

კატეგორია:მრავალმნიშვნელოვანი გვერდები გვარის შემცველი სიებით
ოჩხომურის ჩანჩქერი

**ოჩხომურის ჩანჩქერი** — ჩანჩქერი საქართველოში, მარტვილის მუნიციპალიტეტში. მდებარეობს მიგარიის კირქვულ მასივზე, მდინარე ოჩხომურის სათავეში, ზღვის დონიდან 800 მ სიმაღლეზე. ჩანჩქერის ერთობლივი სიმაღლე 100-120 მ-ია. ჩანჩქერი ტურისტულ-რეკრეაციული თვალსაზრისით საინტერესოა, რაც მნახველზე დიდ შთაბეჭდილებას ტოვებს. ოჩხომურის ჩანჩქერი ბუნების ძეგლია. 

## იხილეთ აგრეთვე
* საქართველოს ბუნების ძეგლები

## სქოლიო
კატეგორია:IUCN კატეგორია III
კატეგორია:საქართველოს ჩანჩქერები
კატეგორია:საქართველოს ბუნების ძეგლები
გრიგოლ ხუნჯუა

**გრიგოლ ხუნჯუა** (დ. 1 აპრილი, 1895 — გ. 16 მაისი, 1983) — ქართველი გეოდეზისტი, კარტოგრაფი და პედაგოგი. ტექნიკურ მეცნიერებათა კანდიდატი (1939), დოცენტი (1939).

## ბიოგრაფია 
გრიგოლ ხუნჯუამ დაამთავრა თბილისის მუშფაკი გეოდეზია-ტოპოგრაფიის სპეციალობით 1920 წელს.

1924 წელს მუშაობა დაიწყო თბილისის სახელმწიფო უნივერსიტეტის ზოგადგეოგრაფიის და ანთროპოლოგიის კათედრაზე კარტოგრაფის თანამდებობაზე; 1924–28 წლებში მუშაობდა კარტოგრაფიის ინსტიტუტში; 1930 წლიდან ჩაება სახალხო მეურნეობის დარგების განვითარების ღონისძიებებში. ასრულებდა ხიდების და რკინიგზების გეოდეზიური უზრუნველყოფის სამუშაოებს. მისი ხელმძღვანელობით ხიდები აშენდა მტკვარზე (კვათისხევთან), ალაზანზე (ველისციხესთან).

## ბიბლიოგრაფია 
* ზოგადი და საინჟინრო გეოდეზიის კურსი. თბ., თბილ. უნ-ტის გამ-ბა, 1977;
* პრაქტიკული გეოდეზია და კარტომეტრიის საკითხები. თბ., თბილ. უნ-ტის გამ-ბა, 1973;
* გეოდეზია: სახელმძღვ. უმაღლ. სასწ. სტუდ. თბ., თბილ. სახელმწ. უნ-ტის გამ-ბა, 1966; 
* გეოდეზიის კურსი, წ. 2. თბ., ტექნიკა და შრომას გამ-ბა, 1948;
* გეოდეზიის კურსი, წ. 1. თბ., ტექნიკა და შრომა, 1946. 

## სქოლიო
კატეგორია:ქართველი გეოდეზისტები
კატეგორია:ქართველი კარტოგრაფები
კატეგორია:ქართველი პედაგოგები
რემი ვიტა

**რემი ვიტა** (დ. 1 აპრილი, 2001, ალანსონი, საფრანგეთი) — ფრანგი ფეხბურთელი. თამაშობს „ბაიერნის“ სარეზერვო გუნდში, მარცხენა მცველის პოზიციაზე.

## პირადი ცხოვრება
საფრანგეთში დაბადებული ვიტა არის მალაგასირუი წარმოშობით.

## რესურსები ინტერნეტში
* 

## სქოლიო
კატეგორია:დაბადებული 1 აპრილი
კატეგორია:დაბადებული 2001
კატეგორია:ფრანგი ფეხბურთელები
კატეგორია:ცოცხალი ადამიანები
ქალეიონიუ (პოსოფის რაიონი)

**ქალეიონიუ** () — სოფელი პოსოფის რაიონში, არტაანის პროვინცია, თურქეთი. მდებარეობს არტაანიდან 95 კილომეტრში, ხოლო რაიონის ცენტრ პოსოფიდან 23 კილომეტრში. 2019 წლის მონაცემებით სოფელში 92 ადამიანი ცხოვრობს.

სოფლის ძველი ისტორიული, ქართული სახელწოდებაა აგარა.

## სქოლიო
კატეგორია:პოსოფის რაიონის სოფლები
ნინა (ცთომილი)

**ნინაი** — მცირე ცთომილი №779. აღმოაჩინა გ. ნეუიმინმა 1914 წლის 25 იანვარს სიმეიზის (ყირიმი) ობსერვატორიაში. მანვე უწოდა სახელი. ამავე დღეს სიმეიზის ობსერვატორიაში აღმოჩენილი იქნა ცთომილი „საქართველო“.

## რესურსები ინტერნეტში
* 779-ე ცთომილი

კატეგორია:ცთომილები
ბაღბანლი

**ბაღბანლი** შეიძლება აღნიშნავდეს:

*ბაღბანლი  — სოფელი აზერბაიჯანში, აღდამის რაიონში
*ბაღბანლი — სოფელი აზერბაიჯანში, ყუბის რაიონში
## იხილეთ აგრეთვე
*ბაღბანლარი (მრავალმნიშვნელოვანი)
ამსარი

**ამსარი** შეიძლება აღნიშნავდეს:
## აზერბაიჯანი
*ამსარი — სოფელი აზერბაიჯანში, ყუბის რაიონში
## რუსეთი
*ამსარი — სოფელი დაღესტანში, რუტულის რაიონში
დაჰნა

**დაჰნა** შეიძლება აღნიშნავდეს:

*დაჰნა  — სოფელი აზერბაიჯანში, შაბრანის რაიონში
*დაჰნა   — სოფელი აზერბაიჯანში, ყუბის რაიონში
აფურჯა (ყუბის რაიონი)

**აფურჯა** () — სოფელი აზერბაიჯანში,  ყუბის რაიონში. 

## რესურსები ინტერნეტში
*

კატეგორია:ყუბის რაიონის სოფლები
აფურჯა

**აფურჯა** შეიძლება აღნიშნავდეს:

*აფურჯის ჩანჩქერი — ჩანჩქერი აზერბაიჯანში
*აფურჯა  — სოფელი აზერბაიჯანში, ყუბის რაიონში
ანა განი

**ანა განი** (; დაიბადა 1968 წლის 11 აგვისტოს, კლივლენდი, ოჰაიო , აშშ) - ამერიკელი მსახიობი.  იგი ცნობილია სკაილერ უაითის როლით AMC დრამატულ სერიალში Breaking Bad (2008–2013), რისთვისაც მან მოიგო Primetime Emmy Award დრამატული სერიალის საუკეთესო მეორეხარისხოვანი მსახიობი ქალისთვის 2013 და 2014 წლებში.

## ადრეული ცხოვრება 
ანა განი დაიბადა კლივლენდში, ოჰაიო, მაგრამ ადრეულ ასაკში გადავიდა საცხოვრებლად და გაიზარდა სანტა – ფეში, ნიუ – მექსიკო, ინტერიერის დიზაინერის, შერონ ანა კატრინის - „შანა“ –განის ქალიშვილი.  რომელიც მუშაობდა უძრავ ქონებაში.   მან დაამთავრა სანტა - ფე-ს მოსამზადებელი სკოლა 1986 წელს.  იგი სწავლობდა ჩრდილო-დასავლეთის უნივერსიტეტში, სადაც დაამთავრა თეატრი 1990 წელს.   1988 წლის შემოდგომაზე გუნმა სემესტრი გაატარა საზღვარგარეთ, ბრიტანულ ამერიკულ დრამატულ აკადემიაში სწავლისთვის. ლაურელ კანიონში, ლოს-ანჯელესში გადასვლის შემდეგ,ის და პამელა ადლონი ერთ სახლში ცხოვრობდნენ. 

## კარიერა 
ანა განი ცნობილია თავისი როლით, როგორც Skyler White, AMC დრამატულ სერიალში Breaking Bad.  2012, 2013 და 2014 წლებში ის იყო ნომინირებული ემის ჯილდოზე დრამატული სერიალის საუკეთესო მეორეხარისხოვანი მსახიობი ქალისთვის შესრულებული შესრულებისთვის, 2013 და 2014 წლებში გაიმარჯვა კიდეც.  2013 წლის აგვისტოში, მან დაწერა ნაშრომი The New York Times– ისთვის, სადაც გამოკვლეულია საზოგადოების მხრიდან მისი პერსონაჟის მიმართ სიძულვილი.  განმა განმეორებითი როლი შეასრულა როგორც პროკურორის თანაშემწე ჟან ვარდი ABC- ს სერიალში The Practice 1997-2002 წლებში. 2005 წლიდან 2006 წლამდე იყო რეგულარულ როლში მარტა ბალოკის სახით HBO- ს Deadwood- ში. ის ასევე გამოჩნდა Seinfeld-ში ეპიზოდში ,,The Glasses"  და ასევე სერიალის – „ექვსი ფუტი მიწის ქვეშ“ – ეპიზოდში „Parallel Play". ანა განმა გაახმოვანა არიელის პერსონაჟი ვიდეო თამაშში Legacy of Kain.  2011 წელს მან ითამაშა მთავარი როლი ფილმში Secrets of Eden, ჯონ სტამოსის გვერდით.  მის ფილმებში შედის ასევე მტკიცებულებების გარეშე, სახელმწიფოს მტერი, წყლის ტრიალი, თორმეტი მილის გზა და წითელი სახელმწიფო. 2013 წლის თებერვალში, საკაბელო ქსელმა ბრავომ გამოაცხადა, რომ განი ითამაშებს ტელევიზიის პილოტში ერთსაათიანი დრამისთვის, რიტა, გადაღებული დანიური სერიალის მიხედვით, რომელიც სკოლის სკოლის მასწავლებელსა და დედას ეხება.  Fox TV Studios- ის პილოტი უნდა დაწეროს კრისტა ვერნოფმა, ხოლო რეჟისორი მიგელ არტეტაა.  2014 წელს განმა ითამაშა ბილი მაგნუსენთან ერთად ფილმში „სექსი უცხოებთან“, რეჟისორი დევიდ შვიმერი.  განმა მონაწილეობა მიიღო 2016 წლის ფილმში Equity.  ფილმის პრემიერა შედგა 2016 წლის სანდენსის კინოფესტივალზე. 2019 წელს განმა ითამაშა მაქსინე ფოლკის როლი, Noël Coward Theater- ში.

## პირადი ცხოვრება 
განი დაქორწინდა შოტლანდიელ მსახიობსა და უძრავი ქონების ბროკერზე ალასტერ დანკანზე 1990 წელს. ისინი დაშორდნენ 2009 წელს.  მათ ორი ქალიშვილი ჰყავთ, როუზი და ემა.

## რესურსები ინტერნეტში 
## სქოლიო 
კატეგორია:ამერიკელი მსახიობები
კატეგორია:დაბადებული 11 აგვისტო
კატეგორია:დაბადებული 1968
კატეგორია:XX საუკუნის ამერიკელი ქალი მსახიობები
კატეგორია:XXI საუკუნის ამერიკელი ქალი მსახიობები
კატეგორია:ამერიკელი ქალი კინომსახიობები
კატეგორია:ამერიკელი ქალი თეატრის მსახიობები
კატეგორია:ამერიკელი ტელემსახიობი ქალები
კატეგორია:ამერიკელი ქალი ვიდეო თამაშების მსახიობები
კატეგორია:ამერიკელი ქალი გამხმოვანებლები
კატეგორია:ცოცხალი ადამიანები
ალექსეევკა (ყუბის რაიონი)

**ალექსეევკა** () — სოფელი აზერბაიჯანში,  ყუბის რაიონში. მოსახლეობის რაოდენობა — 5000 კაცი.

## რესურსები ინტერნეტში
*
## სქოლიო
კატეგორია:ყუბის რაიონის სოფლები
დავით ანდღულაძე (რეჟისორი)

**დავით ანდღულაძე** (დ. 11 იანვარი, 1956, თბილისი  — გ. 19 დეკემბერი, 2020)  — ქართველი რეჟისორი.

1982 წელს დაამთავრა  შოთა რუსთაველის სახელობის საქართველოს სახელმწიფო თეატრალური ინსტიტუტი.

1982-1985 წლებში მუშაობდა საქართველოს ტელევიზიაში რეჟისორად. 1985 წლიდან იყო კოტე მარჯანიშვილის თეატრის რეჟისორი. სულხან-საბა  ორბელიანის „სიბრძნე სიცრუისას“ მიხედვით დადგა „თათვალი“, ილია ჭავჭავაძის „განდეგილი“, ნიკოლოზ ბარათაშვილის „ბედი ქართლისა“, გრიგოლ რობაქიძის „გრაალის მცველნი“. მისი სპექტაკლი „ოცდამეთვრამეტე“ წარდგენილი იყო სახელმწიფო პრემიაზე.

წლების განმავლობაში იყო ახმეტელის თეატრის სამხატვრო ხელმძღვანელი.  „რკინის თეატრის“ დამფუძნებელი და სამხატვრო ხელმძღვანელი, „ხელოვნების ცენტრის“ დამფუძნებელი და დირექტორი, საქართველოს შოთა რუსთაველის თეატრისა და კინოს სახელმწიფო უნივერსიტეტის ასოცირებული პროფესორი.
## რესურსები ინტერნეტში
## სქოლიო
კატეგორია:დაბადებული  11 იანვარი
კატეგორია:დაბადებული  1956
კატეგორია:გარდაცვლილი   19 დეკემბერი
კატეგორია:გარდაცვლილი   2020
კატეგორია:თბილისში დაბადებულები
კატეგორია:საქართველოს სახელმწიფო თეატრალური ინსტიტუტის კურსდამთავრებულები
კატეგორია:ქართველი რეჟისორები